[pic] | EUROOPA KOMISJON |

Brüssel, 7.10.2010

KOM(2010) 552 lõplik

2010/0289 (COD)

Ettepanek:

EUROOPA PARLAMENDI JA NÕUKOGU MÄÄRUS,

millega kehtestatakse erakorralised ühepoolsed kaubandussoodustused Pakistanile

SELETUSKIRI

Ajal, mil Pakistani on laastanud enneolematud üleujutused, volitas Euroopa Ülemkogu oma 16. septembri kohtumisel ministreid kiiresti vastu võtma lühiajalisi, keskmise kestusega ja pikaajalisi meetmeid sisaldava põhjaliku paketi, mis aitaks toetada Pakistani taastumist ja edasist arengut. Meetmete hulka peaksid kuuluma ka eranditult Pakistanile suunatud ulatuslikud kaubandusmeetmed, mis suurendaksid Pakistani võimalusi pääseda ELi turule Pakistanist peamiselt imporditavatelt kaupadelt tollimaksude kohese ajutise vähendamise abil.

Euroopa Ülemkogu palus komisjonil esitada oktoobris Euroopa Parlamendi ja nõukogu määruse ettepaneku, et ühepoolselt ajutiselt peatada tollimaksude kohaldamine teatavate Pakistanist imporditavate toodete suhtes.

Pakistanile pakutav kaubandussoodustus peab näitama ELi tahet saavutada reaalseid tulemusi ja tooma Pakistanile konkreetset majanduslikku kasu, arvestades samal ajal Euroopa eri tööstusharude ja ka teiste Maailma Kaubandusorganisatsiooni liikmete, eelkõige vähim arenenud riikide vajadusi.

60 % Pakistanist ELi eksporditavast kaubast moodustavad tekstiili- ja rõivatooted. Seetõttu kuulub suur hulk toodetest, mille suhtes tehakse ettepanek tollimaksud kaotada, tekstiili- ja rõivatoodete hulka. Kuid kuna toodete ring peaks olema nii lai kui võimalik, tehakse ettepanek vabastada tollimaksudest ka hulk muid tööstus- ja põllumajandustooteid, et mitte takistada Pakistani jõupingutusi tööstuse ja eksporditava kauba mitmekesistamisel.

Koostatud on loetelu, kuhu kuulub 75 tollimaksuga maksustatavat tooterühma, mida Pakistan ekspordib küllalt suurel määral. Valitud tooterühmade impordiväärtus on ligi 900 miljonit eurot, mis moodustab umbes 27 % kogu ELi impordimahust Pakistanist (3,3 miljardit eurot). Kui liberaliseerida need 75 tooterühma, millest ühe tooterühma (etanooli) suhtes kohaldataks eelmiste aastate impordikoguste põhjal 100 000 tonni suurust tariifikvooti aastas, kasvaks Pakistanist ELi imporditava kauba väärtus umbes 100 miljoni euro võrra aastas võrreldes 2009. aastaga ja samal ajal väheneks tollimaksudest ELi eelarvesse laekuv tulu veidi rohkem kui 80 miljoni euro võrra. ELi imporditavate koguste kasv nimetatud ulatuses on suhteliselt väike, arvestades et praegu on nende toodete impordikoguste koguväärtus ligi 15 miljardit eurot, millest ligi 4 miljardi euro väärtuses kaupa siseneb ELi juba praegu tollimaksuvabalt. Tollimaksuvabastuste otsene ja kaudne mõju tööhõivele ei saa olema väga suur, kuna imporditavate koguste kasv on väike võrreldes ELis praegu toodetava tasemega (0,5 %) ja selle kompenseeriksid omakorda imporditavate toodete madalamad hinnad. Koondatavate töötajate naasmiseks tööhõivesse on võimalik pakkuda toetust Globaliseerumisega Kohanemise Euroopa Fondist.

EL peab ühtlasi taotlema erandit oma kohustuste täitmisel Maailma Kaubandusorganisatsioonis (WTO). Euroopa Liidu otsus teha Pakistanile kaubandussoodustusi rikuks üldise tolli- ja kaubanduskokkuleppe (GATT) artikli I lõikes 1 sätestatud põhiprintsiipi (enamsoodustusrežiimi (MFN) põhimõte), kuna selliseid soodustusi ei anta teistele WTO liikmetele, ja artiklit XIII, mis käsitleb kvantitatiivsete piirangute mittediskrimineerivat rakendamist. Seetõttu peab EL taotlema WTO-lt vabastust GATTi artiklitest I ja XIII. Taotluse peab rahuldama WTO peanõukogu kooskõlas WTO asutamislepingu artikliga IX.

Käesoleva määruse artiklis 8 on sätestatud rakendusaktide vastuvõtmise kord. Need sätted võib uuesti läbi vaadata, et viia see vastavusse tulevase määrusega, mis võetakse vastu ELTLi artikli 291 alusel ja mis käsitleb komisjoni rakendusvolituste teostamise kontrolli. Juhul kui käesolev ettepanek võetakse vastu enne, kui jõustub komisjoni rakendusvolituste teostamise kontrolli määrus, näeb komisjon ette, et seda ajakohastataks automaatselt nii, et selles viidataks kõnealuse määruse ettepanekus sätestatud korras ELTLi artikli 291 alusel vastu võetavale määrusele.

2010/0289(COD)

Ettepanek:

EUROOPA PARLAMENDI JA NÕUKOGU MÄÄRUS,

millega kehtestatakse erakorralised ühepoolsed kaubandussoodustused Pakistanile

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Liidu toimimise lepingut ja eriti selle artikli 207 lõiget 2,

võttes arvesse Euroopa Komisjoni ettepanekut,

olles edastanud seadusandliku akti eelnõu riikide parlamentidele,

olles toiminud seadusandliku tavamenetluse kohaselt

ning arvestades järgmist:

(1) Euroopa Liidu ja Pakistani Islamivabariigi (edaspidi "Pakistan") vahelised suhted põhinevad 1. septembril 2004. aastal jõustunud koostöölepingul[1]. Selle üks põhieesmärk on edendada kaubavahetuse kasvu ja arengut lepinguosaliste vahel ning luua selleks vajalikud tingimused.

(2) 2010. aasta juulis ja augustis tabasid tugevate mussoonvihmade tagajärjel mitmeid Pakistani piirkondi, peamiselt Belutšistani provintsi, Khyber Pakhtunkhwa provintsi, Pandžabi ja Sindhi provintsi ning Gilgit-Baltistani ala, rängad üleujutused. ÜRO andmete kohaselt kannatas tulvavete all umbes 20 miljonit inimest ja 20 % Pakistani territooriumist (vähemalt 160 000 km2) ning üleujutuste tagajärjel vajab kuni 12 miljonit inimest kiiresti humanitaarabi.

(3) Sellises olukorras on esmane abivahend loomulikult humanitaarabi ja Euroopa Liit on selles vallas hädaolukorra algusest saadik aktiivselt tegutsenud.

(4) Oluline on kasutada Pakistani hädaolukorrast taastumise ja edasise arengu toetamiseks kõiki võimalikke vahendeid.

(5) Euroopa Ülemkogu otsustas 16. septembri 2010. aasta avalduses Pakistani kohta volitada ministriteid kiiresti vastu võtma lühiajalisi, keskmise kestusega ja pikaajalisi meetmeid sisaldava põhjaliku paketi, mis aitaks toetada Pakistani taastumist ja edasist arengut ning sisaldaks muuhulgas majanduse elavdamiseks ja majanduskasvu tagamiseks vajalikke ulatuslikke kaubandusmeetmeid.

(6) Eelkõige rõhutas Euroopa Ülemkogu oma kindlat otsust anda just Pakistanile suurem juurdepääs ELi turule, vähendades selleks kiiresti ja piiratud tähtajaks Pakistanist imporditavate olulisemate toodete tollimaksusid.

(7) Selleks tehakse Pakistanile ühepoolseid kaubandussoodustusi, peatades ajutiselt teatavate Pakistanist eksporditavate olulisemate toodete suhtes tollimaksude kohaldamine. Kaubandussoodustuste kehtestamine ei avaldaks ELi siseturule märkimisväärset kahjulikku mõju ega mõjutaks negatiivselt Maailma Kaubandusorganisatsiooni (WTO) vähim arenenud liikmeid.

(8) Ühepoolseid kaubandussoodustusi tehakse kas tollimaksuvabastuse kujul Euroopa Liitu importimisel või tariifikvootide kujul.

(9) Ühepoolsete kaubandussoodustuste saamiseks peab Pakistan järgima toodete päritolureegleid ja nendega seotud menetlusi ning tegema ELiga tõhusat halduskoostööd, et vältida mis tahes pettuse ohtu. Soodustuste ajutise peatamise põhjuste hulka peaksid kuuluma sooduskorra aluseks olevate tingimuste tõsine ja süstemaatiline rikkumine, pettus või suutmatus teha kaupade päritolu kontrollimiseks halduskoostööd. Komisjonil peaks olema lubatud vajadusel vastu võtta asjakohased ajutised meetmed.

(10) Päritolustaatusega toote mõiste määratlemisel, päritolu tõendamisel ja halduskoostöö toimingutes tuleks kohaldada komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) [2] IV jaotise 2. peatüki 1. jagu. Päritolu kumulatsiooni osas tuleks lubada kasutada ainult Euroopa Liidu päritoluga materjale. Ühepoolsete soodustustega kaetud toodete päritolustaatuse kindlaksmääramisel ei tuleks kohaldada piirkondlikku kumulatsiooni ega ka muid kumulatsiooniliike, välja arvatud kumulatsioon ELi päritolu materjalidega, et tagada Pakistanis soovitud muutuste toimumine.

(11) Et anda Pakistanile ühepoolsed kaubandussoodustused, peaks EL saama vabastuse oma 1994. aasta üldise tolli- ja kaubanduskokkuleppe (GATT) artiklite I ja XIII kohastest kohustustest vastavalt WTO asutamislepingu artiklile IX.

(12) Arvestades hädaolukorda Pakistanis tuleks käesolevat määrust kohaldada alates 1. jaanuarist 2011, juhul kui WTO on heaks kiitnud Euroopa Liidu taotluse vabastada EL GATTi artiklite I ja XIII kohastest kohustustest.

(13) Et tagada kaubandussoodustuste kohene ja jätkuv mõju Pakistani majanduse elavdamisele pärast üleujutusi, on soovitav kehtestada kaubandussoodustuste kehtivuse lõpu tähtpäevaks 31. detsember 2013.

(14) Käesoleva määruse rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused[3],

(15) Kaupade kombineeritud nomenklatuuri muudatused ei tohi põhjustada mingeid olulisi sisulisi muutusi ühepoolsetes kaubandussoodustustes. Komisjonile tuleks seetõttu anda volitused võtta vastavalt Euroopa Liidu toimimise lepingu artiklile 290 vastu delegeeritud õigusakte, et teha vajalikke muudatusi ja tehnilisi kohandusi nende kaupade loetelus, mille suhtes ühepoolseid kaubandussoodustusi kohaldatakse.

ON VASTU VÕTNUD KÄESOLEVA MÄÄRUSE:

Artikkel 1 Sooduskord

1. I lisas loetletud Pakistanist pärit tooted on liitu importimisel vabastatud tollimaksudest.

2. II lisas loetletud Pakistanist pärit tooted imporditakse liitu vastavalt artiklis 3 sätestatud erisätetele.

Artikkel 2 Sooduskorra saamise tingimused

Artiklis 1 nimetatud sooduskorra saamiseks on vaja täita järgmised tingimused:

a) järgitakse määruse (EMÜ) nr 2454/93 IV jaotise 2. peatüki 1. jao 1. ja 2. alajaos sätestatud toodete päritolureegleid ja nendega seotud menetlusi. Artiklis 1 sätestatud korra alla kuuluvate toodete päritolustaatuse kindlaksmääramisel on lubatud ainult kumulatsioon ELi päritolu materjalidega. Piirkondlik kumulatsioon ja muud kumulatsiooniliigid, välja arvatud kumulatsioon ELi päritolu materjalidega, ei ole lubatud;

b) järgitakse määruse (EMÜ) nr 2454/93 IV jaotise 2. peatüki 1. jao 3. alajaos sätestatud halduskoostöö meetodeid;

c) käesoleva määruse kohaselt Pakistani pädeva asutuse poolt välja antud päritolusertifikaadi vormi A lahtris 4 peab olema märge "Ühepoolne meede – määrus (EL) nr …/2010"[4].

Artikkel 3 Tariifikvoodid

1. II lisas loetletud tooteid lubatakse liitu importida selles lisas sätestatud liidu tariifikvootide piires tollimaksuvabalt.

2. Lõikes 1 osutatud ja II lisas loetletud tariifikvoote haldab komisjon vastavalt määruse (EMÜ) nr 2454/93 artiklitele 308a, 308b ja 308c.

Artikkel 4 Lisade muutmine

Komisjon võib artikli 5 kohaselt võtta vastu delegeeritud õigusakte lisade muutmiseks, et viia sisse kombineeritud nomenklatuuri koodide ja TARICi alamrubriikide muutmisest tulenevad muudatused ja vajalikud tehnilised kohandused.

Artikkel 5 Delegeeritud volituste rakendamine

1. Komisjonile antakse määramata ajaks õigus võtta vastu artiklis 4 osutatud delegeeritud õigusakte.

2. Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule.

3. Komisjonile antud õiguse suhtes võtta vastu delegeeritud õigusakte kohaldatakse artiklites 6 ja 7 sätestatud tingimusi.

Artikkel 6 Delegeerimise tagasivõtmine

1. Euroopa Parlament ja nõukogu võivad artiklis 4 osutatud volituste delegeerimise igal ajal tagasi võtta.

2. Institutsioon, kes on algatanud sisemenetluse, et otsustada, kas volituste delegeerimine tuleks tagasi võtta, püüab sellest teavitada teist institutsiooni ja komisjoni mõistliku aja jooksul enne lõpliku otsuse tegemist, nimetades delegeeritud volitused, mida ta soovib tagasi võtta, ja tagasivõtmise põhjused.

3. Tagasivõtmise otsusega lõpetatakse otsuses nimetatud volituste delegeerimine. Otsus jõustub kohe või otsuses osutatud hilisemal kuupäeval. Otsus ei mõjuta juba jõustunud delegeeritud õigusaktide kehtivust. Käesolev otsus avaldatakse Euroopa Liidu Teatajas.

Artikkel 7 Delegeeritud õigusaktide suhtes vastuväidete esitamine

1. Euroopa Parlament ja nõukogu võivad delegeeritud õigusakti suhtes esitada vastuväiteid kahe kuu jooksul alates õigusakti teatavakstegemisest. Euroopa Parlamendi või nõukogu algatusel pikendatakse seda tähtaega ühe kuu võrra.

2. Kui Euroopa Parlament ega nõukogu ei ole kõnealuse ajavahemiku jooksul delegeeritud õigusakti suhtes vastuväiteid esitanud, avaldatakse see Euroopa Liidu Teatajas ja see jõustub õigusaktis sätestatud kuupäeval.

Delegeeritud õigusakt võidakse avaldada Euroopa Liidu Teatajas ja see võib jõustuda enne kõnealuse ajavahemiku lõppu, kui nii Euroopa Parlament kui ka nõukogu on komisjoni teavitanud sellest, et nad ei kavatse esitada vastuväiteid.

3. Kui Euroopa Parlament või nõukogu esitab delegeeritud õigusakti suhtes vastuväiteid, õigusakt ei jõustu. Vastuväite esitanud institutsioon põhjendab delegeeritud õigusakti suhtes esitatud vastuväiteid.

Artikkel 8 Komiteemenetlus

1. Komisjoni abistab tolliseadustiku komitee.

2. Käesolevale lõikele viitamisel kohaldatakse otsuse 1999/468/EÜ artikleid 4 ja 7. Otsuse 1999/468/EÜ artikli 4 lõikes 3 ettenähtud tähtajaks kehtestatakse üks kuu.

Artikkel 9 Ajutine peatamine

1. Kui komisjon leiab, et on piisavalt tõendeid artiklis 2 sätestatud tingimuste täitmata jätmise kohta, võib komisjon võtta meetmeid käesoleva määrusega ettenähtud sooduskorra täielikuks või osaliseks peatamiseks kuni kuueks kuuks, tingimusel, et ta on eelnevalt:

a) teavitanud komiteed;

b) pöördunud liikmesriikide poole, et need võtaksid tarvitusele ettevaatusabinõud, mis on vajalikud liidu finantshuvide kaitseks või selleks, et Pakistan täidaks artikli 2 lõikes 1 sätestatud tingimusi;

c) avaldanud Euroopa Liidu Teatajas teadaande, et esineb põhjendatud kahtlusi selle kohta, kuidas Pakistan kohaldab sooduskorda või järgib artikli 2 lõiget 1, ning see võib muuta küsitavaks Pakistani õiguse kohaldada käesoleva määrusega kehtestatud sooduskorda;

d) teavitanud Pakistani igast käesoleva lõike kohaselt tehtud otsusest enne selle jõustumist.

2. Lõikes 1 nimetatud meetmed võetakse vastu artiklis 8 osutatud menetluse kohaselt.

3. Peatamisaja lõppedes otsustab komisjon ajutise peatamise meetme lõpetada või pikendab seda lõikes 1 sätestatud korra kohaselt.

4. Liikmesriigid edastavad komisjonile kogu asjakohase teabe, mis võib õigustada soodustuste peatamist või peatamisaja pikendamist.

Artikkel 10 Jõustumine ja kohaldamine

1. Käesolev määrus jõustub Euroopa Liidu Teatajas avaldamisele järgneval päeval.

2. Määrust kohaldatakse alates 1. jaanuarist 2011, tingimusel et selles sätestatud tollisoodustused on lubatud Maailma Kaubandusorganisatsiooni antud vabastusega. Juhul kui Maailma Kaubandusorganisatsioon annab vabastuse pärast 1. jaanuari 2011, kohaldatakse määrust alates sellest kuupäevast, mil jõustub WTO vabastus.

3. Komisjon avaldab Euroopa Liidu Teatajas teadaande, milles teavitab ettevõtjaid Maailma Kaubandusorganisatsiooni vabastuse andmise kuupäevast. Pärast 1. jaanuari 2011 on nimetatud kuupäev see kuupäev, millest alates kohaldatakse tollisoodustusi lõike 2 teise lause kohaselt.

4. Käesolevat määrust kohaldatakse kuni 31. detsembrini 2013.

5. Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Euroopa Parlamendi nimel Nõukogu nimel

president eesistuja

I LISA

Tooted, mis vabastatakse tollimaksust

Tooted, mille suhtes meetmeid kohaldatakse, on tähistatud kaheksakohalise CN-koodiga. Koodidele vastavate toodete kirjeldused on esitatud nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisas. CN-koodide kirjeldused käesolevas lisas on üksnes informatiivsed.

CN-kood | Kauba kirjeldus |

07123900 | KUIVATATUD SEENED JA TRÜHVLID TERVELT, TÜKELDATULT, VIILUTATULT, PURUSTATULT VÕI PULBRINA, KUID MUUL VIISIL TÖÖTLEMATA (V.A. SEENED PEREKONNAST AGARICUS, KÕRVTARRIKUD (AURICULARIA SPP) JA KÕHRIKUD (TREMELLA SPP)) |

41079210 | VEISTE (K.A. PÜHVLITE) PÄRAST PARKIMIST VÕI KUIVATAMISEELSET JÄRELPARKIMIST JA VÄRVIMIST VÕI RASVATAMIST MUUL VIISIL TÖÖDELDUD NAHK, TÖÖTLEMATA PINNAFAKTUURIGA PINNALAUST, KARVATA, V.A. TERVED NAHAD |

41079910 | VEISTE (K.A. PÜHVLITE) PÄRAST PARKIMIST VÕI KUIVATAMISEELSET JÄRELPARKIMIST JA VÄRVIMIST VÕI RASVATAMIST MUUL VIISIL TÖÖDELDUD NAHK, KARVATA, V.A. TERVED NAHAD, V.A. TÖÖTLEMATA PINNAFAKTUURIGA NAHK, LAUSTMATA, JA TÖÖTLEMATA PINNAFAKTUURIGA PINNALAUST |

42032100 | NAHAST VÕI KOMPOSIITNAHAST SPORDIKINDAD, LABAKINDAD JA SÕRMEDETA KINDAD |

42032910 | NAHAST VÕI KOMPOSIITNAHAST KAITSEKINDAD, LABAKINDAD JA SÕRMEDETA KINDAD KÕIKIDE ERIALADE JAOKS |

42032991 | NAHAST VÕI KOMPOSIITNAHAST MEESTE JA POISTE SÕRMKINDAD, LABAKINDAD JA SÕRMEDETA KINDAD, V.A. SPORDIKINDAD JA KAITSEKINDAD KÕIKIDE ERIALADE JAOKS |

42032999 | NAHAST VÕI KOMPOSIITNAHAST SÕRMKINDAD, LABAKINDAD JA SÕRMEDETA KINDAD, V.A. SPORDIKINDAD, KAITSEKINDAD KÕIKIDE ERIALADE JAOKS NING MEESTE JA POISTE KINDAD |

52051200 | ÜHEKORDNE PUUVILLANE LÕNG KAMMIMATA KIUDUDEST, PUUVILLASISALDUSEGA VÄHEMALT 85 % MASSIST, KESKMISE JOONTIHEDUSEGA VÄHEMALT 232,56 DETSITEKSI, KUID ALLA 714,29 DETSITEKSI (MEETRILINE NUMBER ÜLE 14, KUID MITTE ÜLE 43), V.A. JAEMÜÜGIKS PAKENDATUD LÕNG |

52052200 | ÜHEKORDNE PUUVILLANE KAMMLÕNG, PUUVILLASISALDUSEGA VÄHEMALT 85 % MASSIST, KESKMISE JOONTIHEDUSEGA VÄHEMALT 232,56 DETSITEKSI, KUID ALLA 714,29 DETSITEKSI (MEETRILINE NUMBER ÜLE 14, KUID MITTE ÜLE 43), V.A. JAEMÜÜGIKS PAKENDATUD LÕNG |

52052300 | ÜHEKORDNE PUUVILLANE KAMMLÕNG, PUUVILLASISALDUSEGA VÄHEMALT 85 % MASSIST, KESKMISE JOONTIHEDUSEGA VÄHEMALT 192,31 DETSITEKSI, KUID ALLA 232,56 DETSITEKSI (MEETRILINE NUMBER ÜLE 43, KUID MITTE ÜLE 52), V.A. JAEMÜÜGIKS PAKENDATUD LÕNG |

52052400 | ÜHEKORDNE PUUVILLANE KAMMLÕNG, PUUVILLASISALDUSEGA VÄHEMALT 85 % MASSIST, KESKMISE JOONTIHEDUSEGA VÄHEMALT 125 DETSITEKSI, KUID ALLA 192,31 DETSITEKSI (MEETRILINE NUMBER ÜLE 52, KUID MITTE ÜLE 80), V.A. JAEMÜÜGIKS PAKENDATUD LÕNG |

52053200 | PUUVILLANE MITMEKORDNE (KORDISTATUD) VÕI KOMPLEKSLÕNG KAMMIMATA KIUDUDEST, PUUVILLASISALDUSEGA VÄHEMALT 85 % MASSIST, KESKMISE JOONTIHEDUSEGA VÄHEMALT 232,56 DETSITEKSI, KUID ALLA 714,29 DETSITEKSI (ÜHEKORDSE LÕNGA MEETRILINE NUMBER ÜLE 14, KUID MITTE ÜLE 43), V.A. JAEMÜÜGIKS PAKENDATUD LÕNG |

52054200 | PUUVILLANE MITMEKORDNE (KORDISTATUD) VÕI KOMPLEKSKAMMLÕNG, PUUVILLASISALDUSEGA VÄHEMALT 85 % MASSIST, KESKMISE JOONTIHEDUSEGA VÄHEMALT 232,56 DETSITEKSI, KUID ALLA 714,29 DETSITEKSI (ÜHEKORDSE LÕNGA MEETRILINE NUMBER ÜLE 14, KUID MITTE ÜLE 43), V.A. JAEMÜÜGIKS PAKENDATUD LÕNG |

52081190 | LABASEKOELINE PLEEGITAMATA PUUVILLANE RIIE PUUVILLASISALDUSEGA VÄHEMALT 85% MASSIST, PINDTIHEDUSEGA KUNI 100 G/M2, V.A. RIIE SIDUMISMATERJALIDE, HAAVASIDEMETE JA MEDITSIINILISE MARLI VALMISTAMISEKS |

52081216 | LABASEKOELINE PLEEGITAMATA PUUVILLANE RIIE PUUVILLASISALDUSEGA VÄHEMALT 85% MASSIST, PINDTIHEDUSEGA ÜLE 100 G/M2, KUID MITTE ÜLE 130 G/M2, LAIUSEGA KUNI 165 CM |

52081219 | LABASEKOELINE PLEEGITAMATA PUUVILLANE RIIE PUUVILLASISALDUSEGA VÄHEMALT 85% MASSIST, PINDTIHEDUSEGA ÜLE 100 G/M2, KUID MITTE ÜLE 130 G/M2, LAIUSEGA ÜLE 165 CM |

52081300 | PLEEGITAMATA PUUVILLANE RIIE PUUVILLASISALDUSEGA VÄHEMALT 85 % MASSIST, KOLME- VÕI NELJALÕNGALISE TOIMSE, SH RISTTOIMSE SIDUSEGA |

52081900 | MUU PLEEGITAMATA PUUVILLANE RIIE PUUVILLASISALDUSEGA VÄHEMALT 85 % MASSIST |

52082190 | LABASEKOELINE PLEEGITATUD PUUVILLANE RIIE PUUVILLASISALDUSEGA VÄHEMALT 85% MASSIST, PINDTIHEDUSEGA KUNI 100 G/M2, V.A. RIIE SIDUMISMATERJALIDE, HAAVASIDEMETE JA MEDITSIINILISE MARLI VALMISTAMISEKS |

52082219 | LABASEKOELINE PLEEGITATUD PUUVILLANE RIIE PUUVILLASISALDUSEGA VÄHEMALT 85% MASSIST, PINDTIHEDUSEGA ÜLE 100 G/M2, KUID MITTE ÜLE 130 G/M2, LAIUSEGA ÜLE 165 CM |

52082296 | LABASEKOELINE PLEEGITATUD PUUVILLANE RIIE PUUVILLASISALDUSEGA VÄHEMALT 85% MASSIST, PINDTIHEDUSEGA ÜLE 130 G/M2, LAIUSEGA KUNI 165 CM |

52082900 | MUU PLEEGITATUD PUUVILLANE RIIE PUUVILLASISALDUSEGA VÄHEMALT 85 % MASSIST |

52083900 | MUU VÄRVITUD PUUVILLANE RIIE PUUVILLASISALDUSEGA VÄHEMALT 85 % MASSIST |

52085100 | LABASEKOELINE TRÜKITUD PUUVILLANE RIIE PUUVILLASISALDUSEGA VÄHEMALT 85% MASSIST, PINDTIHEDUSEGA KUNI 100 G/M2 |

52085200 | LABASEKOELINE TRÜKITUD PUUVILLANE RIIE PUUVILLASISALDUSEGA VÄHEMALT 85% MASSIST, PINDTIHEDUSEGA ÜLE 100 G/M2 |

52085990 | MUU TRÜKITUD PUUVILLANE RIIE PUUVILLASISALDUSEGA VÄHEMALT 85 % MASSIST |

52091100 | LABASEKOELINE PLEEGITAMATA PUUVILLANE RIIE PUUVILLASISALDUSEGA VÄHEMALT 85% MASSIST, PINDTIHEDUSEGA ÜLE 200 G/M2 |

52091200 | PLEEGITAMATA PUUVILLANE RIIE PUUVILLASISALDUSEGA VÄHEMALT 85 % MASSIST, PINDTIHEDUSEGA ÜLE 200 G/M2, KOLME- VÕI NELJALÕNGALISE TOIMSE, SH RISTTOIMSE SIDUSEGA |

52091900 | MUU PLEEGITAMATA PUUVILLANE RIIE PUUVILLASISALDUSEGA VÄHEMALT 85 % MASSIST |

52092200 | PLEEGITATUD PUUVILLANE RIIE PUUVILLASISALDUSEGA VÄHEMALT 85 % MASSIST, PINDTIHEDUSEGA ÜLE 200 G/M2, KOLME- VÕI NELJALÕNGALISE TOIMSE, SH RISTTOIMSE SIDUSEGA |

52092900 | MUU PLEEGITATUD PUUVILLANE RIIE PUUVILLASISALDUSEGA VÄHEMALT 85 % MASSIST |

52093200 | VÄRVITUD PUUVILLANE RIIE PUUVILLASISALDUSEGA VÄHEMALT 85 % MASSIST, PINDTIHEDUSEGA ÜLE 200 G/M2, KOLME- VÕI NELJALÕNGALISE TOIMSE, SH RISTTOIMSE SIDUSEGA |

52093900 | MUU VÄRVITUD PUUVILLANE RIIE PUUVILLASISALDUSEGA VÄHEMALT 85% MASSIST, PINDTIHEDUSEGA ÜLE 200 G/M2 |

52111200 | PLEEGITAMATA RIIE PUUVILLA JA PEAMISELT VÕI ÜKSNES KEEMILISTE KIUDUDE SEGUST, PUUVILLASISALDUSEGA ALLA 85 % MASSIST, PINDTIHEDUSEGA ÜLE 200 G/M2, KOLME- VÕI NELJALÕNGALISE TOIMSE, SH RISTTOIMSE SIDUSEGA |

54078100 | RIIE SÜNTEESFILAMENTLÕNGAST, MIS SISALDAB ALLA 85 % MASSIST SÜNTEETILIST KIUDU, SH MONOFILAMENTKIUDU, JOONTIHEDUSEGA VÄHEMALT 67 DETSITEKSI, MILLE RISTLÕIGE EI ÜLETA 1 MM, SEGUS PEAMISELT VÕI ÜKSNES LAMBAVILLAGA, PLEEGITAMATA VÕI PLEEGITATUD |

54078200 | RIIE SÜNTEESFILAMENTLÕNGAST, MIS SISALDAB ALLA 85 % MASSIST SÜNTEETILIST KIUDU, SH MONOFILAMENTKIUDU, JOONTIHEDUSEGA VÄHEMALT 67 DETSITEKSI, MILLE RISTLÕIGE EI ÜLETA 1 MM, SEGUS PEAMISELT VÕI ÜKSNES LAMBAVILLAGA, VÄRVITUD |

55095300 | POLÜESTERSTAAPELKIUDUDEST LÕNG (V.A. ÕMBLUSNIIT), SEGUS PEAMISELT VÕI ÜKSNES PUUVILLAGA, V.A. JAEMÜÜGIKS PAKENDATUD LÕNG |

55131120 | POLÜESTERSTAAPELKIUDUDEST RIIE, POLÜESTERSTAAPELKIUDUDE SISALDUSEGA ALLA 85 % MASSIST, SEGUS PEAMISELT VÕI ÜKSNES PUUVILLAGA, PINDTIHEDUSEGA MITTE ÜLE 170 G/M2, LABASEKOELINE, PLEEGITAMATA VÕI PLEEGITATUD, LAIUSEGA KUNI 165 CM |

55132100 | POLÜESTERSTAAPELKIUDUDEST RIIE, POLÜESTERSTAAPELKIUDUDE SISALDUSEGA ALLA 85 % MASSIST, SEGUS PEAMISELT VÕI ÜKSNES PUUVILLAGA, PINDTIHEDUSEGA MITTE ÜLE 170 G/M2, LABASEKOELINE, VÄRVITUD |

55134100 | POLÜESTERSTAAPELKIUDUDEST RIIE, POLÜESTERSTAAPELKIUDUDE SISALDUSEGA ALLA 85 % MASSIST, SEGUS PEAMISELT VÕI ÜKSNES PUUVILLAGA, PINDTIHEDUSEGA MITTE ÜLE 170 G/M2, TRÜKITUD |

61012090 | MEESTE JA POISTE ANORAKID (SH SUUSAJAKID), TUULEJOPED, TUULEPLUUSID JMS PUUVILLASED RÕIVAESEMED, SILMKOELISED VÕI HEEGELDATUD |

61033200 | MEESTE JA POISTE PUUVILLASED PINTSAKUD JA BLEISERID, SILMKOELISED VÕI HEEGELDATUD |

61034200 | MEESTE JA POISTE PUUVILLASED PÜKSID, RINNATÜKI JA TRAKSIDEGA TUNKED, PÕLVPÜKSID JA LÜHIKESED PÜKSID, SILMKOELISED VÕI HEEGELDATUD (V.A. SUPELPÜKSID) |

61072100 | MEESTE JA POISTE PUUVILLASED ÖÖSÄRGID JA PIDŽAAMAD, SILMKOELISED VÕI HEEGELDATUD |

61083100 | NAISTE JA TÜDRUKUTE PUUVILLASED ÖÖSÄRGID JA PIDŽAAMAD, SILMKOELISED VÕI HEEGELDATUD |

61099020 | LAMBA- VÕI MUUDE LOOMADE VILLAST VÕI KEEMILISTEST KIUDUDEST T-SÄRGID, SÄRGIKUD JA MUUD ALUSSÄRGID, SILMKOELISED VÕI HEEGELDATUD |

61112090 | VÄIKELASTE PUUVILLASED RÕIVAD JA RÕIVAMANUSED, SILMKOELISED VÕI HEEGELDATUD (V.A. SÕRMKINDAD, LABAKINDAD JA SÕRMEDETA KINDAD) |

61121200 | SÜNTEESKIUDUDEST SPORDIDRESSID, SILMKOELISED VÕI HEEGELDATUD |

61159500 | PUUVILLASED SUKKPÜKSID, RETUUSID, SUKAD, PÕLVIKUD, SOKID JM SUKKTOOTED, SH KAMASSID (JALATSIPEALSED), SILMKOELISED VÕI HEEGELDATUD (V.A. TUGISUKAD, SUKKPÜKSID JA RETUUSID, NAISTE SUKAD JA PÕLVIKUD ÜHEKORDSE LÕNGA JOONTIHEDUSEGA ALLA 67 DETSITEKSI) |

61161020 | SÕRMKINDAD, KUMMIGA IMPREGNEERITUD, PEALISTATUD VÕI KAETUD, SILMKOELISED VÕI HEEGELDATUD |

61161080 | LABAKINDAD JA SÕRMEDETA KINDAD, IMPREGNEERITUD, PEALISTATUD VÕI KAETUD KUMMI VÕI PLASTIGA, SILMKOELISED VÕI HEEGELDATUD, JA SÕRMKINDAD, IMPREGNEERITUD, PEALISTATUD VÕI KAETUD KUMMI VÕI PLASTIGA, SILMKOELISED |

61169200 | PUUVILLASED SÕRMKINDAD, LABAKINDAD JA SÕRMEDETA KINDAD, SILMKOELISED VÕI HEEGELDATUD |

61169300 | SÜNTEESKIUDUDEST SÕRMKINDAD, LABAKINDAD JA SÕRMEDETA KINDAD, SILMKOELISED VÕI HEEGELDATUD |

62019300 | MEESTE JA POISTE KEEMILISTEST KIUDUDEST ANORAKID, TUULEJOPED, TUULEPLUUSID JMS RÕIVAESEMED |

62034319 | MEESTE JA POISTE SÜNTEESKIUDUDEST PÜKSID JA PÕLVPÜKSID (V.A. TÖÖ- JA AMETIRÕIVAD) |

62042280 | NAISTE JA TÜDRUKUTE PUUVILLASED KOMPLEKTID, V.A. TÖÖ- JA AMETIRÕIVAD |

62046231 | NAISTE JA TÜDRUKUTE PUUVILLASED DENIMIST PÜKSID JA PÕLVPÜKSID, V.A. TÖÖ- JA AMETIRÕIVAD |

62046290 | NAISTE JA TÜDRUKUTE PUUVILLASED LÜHIKESED PÜKSID |

62079100 | MEESTE JA POISTE PUUVILLASED SÄRGIKUD JM ALUSSÄRGID, SUPELMANTLID, HOMMIKUMANTLID JMS RÕIVAESEMED |

62089100 | NAISTE JA TÜDRUKUTE PUUVILLASED SÄRGIKUD JM ALUSSÄRGID, ALUSPÜKSID, NEGLIŽEED, SUPELMANTLID, HOMMIKUMANTLID JMS RÕIVAESEMED |

62114290 | PUUVILLASED NAISTE- JA TÜDRUKUTERÕIVAD |

62114310 | NAISTE JA TÜDRUKUTE KEEMILISTEST KIUDUDEST PÕLLED, TUNKED, KITLID NING TEISED TÖÖ- JA AMETIRÕIVAD |

62160000 | SÕRMKINDAD, LABAKINDAD JA SÕRMEDETA KINDAD |

63026000 | VANNILINAD, KÄTERÄTIKUD NING KÖÖGIRÄTIKUD PUUVILLASEST FROTEERÄTIKURIIDEST VÕI SAMALAADSEST FROTEERIIDEST |

63029100 | PUUVILLASED VANNILINAD, KÄTERÄTIKUD NING KÖÖGIRÄTIKUD, V.A. FROTEERÄTIKURIIDEST VÕI SAMALAADSEST FROTEERIIDEST |

63039100 | PUUVILLASED KARDINAD, SH EESRIIDED JA AKNASISEKATTED (RULOOD), KARDINA- VÕI VOODIDRAPEERINGUD, V.A. SILMKOELISED VÕI HEEGELDATUD |

63039290 | SÜNTEESKIUDUDEST KARDINAD, SH EESRIIDED JA AKNASISEKATTED (RULOOD), KARDINA- VÕI VOODIDRAPEERINGUD, V.A. LAUSRIIDEST, SILMKOELISED VÕI HEEGELDATUD |

63039990 | KARDINAD, SH EESRIIDED JA AKNASISEKATTED (RULOOD), KARDINA- VÕI VOODIDRAPEERINGUD, V.A. PUUVILLASED JA SÜNTEESKIUDUDEST, V.A. LAUSRIIDEST, SILMKOELISED VÕI HEEGELDATUD |

63049200 | MUUD PUUVILLASED SISUSTUSTARBED, V.A. SILMKOELISED VÕI HEEGELDATUD |

63071090 | PÕRANDALAPID, NÕUDEPESULAPID, TOLMULAPID JMS PUHASTUSLAPID, V.A. SILMKOELISED VÕI HEEGELDATUD JA LAUSRIIDEST |

63079099 | MUUD TEKSTIILMATERJALIST VALMISTOOTED, SH RÕIVALÕIKED, V.A. SILMKOELISED VÕI HEEGELDATUD JA VILDIST |

64039993 | KUMMIST, PLASTIST VÕI KOMPOSIITNAHAST VÄLISTALDADE JA NAHAST PEALSETEGA JALATSID, MIS EI OLE ERISTATAVAD MEESTE- VÕI NAISTEJALATSITENA, SISETALLA PIKKUSEGA VÄHEMALT 24 CM, V.A. SPORDIJALATSID JA TUGEVDATUD METALLIST NINATSIGA JALATSID, PAHKLUUD KATVAD JALATSID, PUUTALLA VÕI -PLATVORMTALLAGA (SISETALLATA), JALATSID RIHMADEST PÖÖVIGA VÕI PÖÖVIGA, MILLESSE ON LÕIGATUD VÄHEMALT ÜKS AVA, JA TUHVLID |

64039996 | KUMMIST, PLASTIST VÕI KOMPOSIITNAHAST VÄLISTALDADE JA NAHAST PEALSETEGA MEESTEJALATSID, SISETALLA PIKKUSEGA VÄHEMALT 24 CM, V.A. SPORDIJALATSID JA TUGEVDATUD METALLIST NINATSIGA JALATSID, PAHKLUUD KATVAD JALATSID, PUUTALLA VÕI -PLATVORMTALLAGA (SISETALLATA), JALATSID RIHMADEST PÖÖVIGA VÕI PÖÖVIGA, MILLESSE ON LÕIGATUD VÄHEMALT ÜKS AVA, JA TUHVLID |

64039998 | KUMMIST, PLASTIST VÕI KOMPOSIITNAHAST VÄLISTALDADE JA NAHAST PEALSETEGA NAISTEJALATSID, SISETALLA PIKKUSEGA VÄHEMALT 24 CM, V.A. SPORDIJALATSID JA TUGEVDATUD METALLIST NINATSIGA JALATSID, PAHKLUUD KATVAD JALATSID, PUUTALLA VÕI -PLATVORMTALLAGA (SISETALLATA), JALATSID RIHMADEST PÖÖVIGA VÕI PÖÖVIGA, MILLESSE ON LÕIGATUD VÄHEMALT ÜKS AVA, JA TUHVLID |

II LISA

Tooted, mille suhtes kohaldatakse artiklis 3 osutatud aastaseid tollimaksuvabu tariifikvoote

Tooted, mille suhtes meetmeid kohaldatakse, on tähistatud kaheksakohalise CN-koodiga. Koodidele vastavate toodete kirjeldused on esitatud nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisas. CN-koodide kirjeldused käesolevas lisas on üksnes informatiivsed.

JRK-NR | CN-KOOD | KAUBA KIRJELDUS | 2011 | 2012 | 2013 |

09.2401 | 2207 1000 | DENATUREERIMATA ETÜÜLALKOHOL ALKOHOLISISALDUSEGA VÄHEMALT 80 % MAHUST | 100 000 TONNI | 100 000 TONNI | 100 000 TONNI |

FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA

1. ETTEPANEKU NIMETUS:

Euroopa Parlamendi ja nõukogu määrus, millega kehtestatakse erakorralised ühepoolsed kaubandussoodustused Pakistanile

2. EELARVEREAD

Peatükk 12, artikkel 120

Kõnealuseks aastaks eelarves ettenähtud summa: 14 079,7 miljonit eurot (B2010)

3. FINANTSMÕJU

( Ettepanekul puudub finantsmõju

( Ettepanekul puudub finantsmõju kuludele, kuid sellel on finantsmõju tuludele; mõju tuludele on järgmine:

miljonites eurodes (üks koht pärast koma)

Eelarverida | Tulud[5] | 2010 | 2011 |

Artikkel 120 | Mõju omavahenditele | - | - 61.8 |

Olukord pärast meetme rakendamist |

2012 | 2013 | [n+3] | [n+4] | [n+5] |

Artikkel 120 | - 61.8 | - 61.8 |

4. PETTUSEVASTASED MEETMED

Määruse kohaselt peab Pakistan sooduskorra kasutamiseks järgima toodete päritolureegleid ja nendega seotud menetlusi, järgima halduskoostöö meetodeid ning tegema ELiga tõhusat halduskoostööd, et vältida mis tahes pettuse ohtu.

5. MUUD MÄRKUSED

Tollimaksudest laekuva tulu vähenemine on arvestatud erinevusena praeguste Pakistanist ELi imporditavate kaubakoguste ja tollimaksumäärade põhjal tollimaksudest laekuva tulu (ettepanek hõlmab vähem kui 900 miljoni euro väärtuses Pakistanist ELi imporditava kauba koguseid) ja tollimaksudest sellisel juhul laekuva tulu vahel, kui kõnealuste toodete import Pakistanist liberaliseeritaks. Hinnanguliselt väheneks tollimaksudest laekuv tulu 77,6 miljoni euro võrra. Sellele numbrile tuleb lisada kaubavoogude mujale suunamine (riigi ja toote kaupa), mis võib vähendada tulusid veel 6,7 miljoni euro võrra.

Tollimaksude vähenemisest tuleneva kahju kogusumma oleks 82,4 miljonit eurot, kuid puhaskahjum oleks 25 % väiksem (liikmesriikide sissenõudmiskulude arvelt), seega 61,8 miljonit eurot. Arvutustes eeldatakse, et Pakistan kasutab praegu täielikult oma eelisjuurdepääsu Euroopa Liidu turule. Aastaste näitajate arvutamisel eeldatakse, et praegused kaubavood, millest lähtutakse, ei muutu.

[1] ELT L 378, 23.12.2004, lk 22.

[2] EÜT L 253, 11.10.1993, lk 1.

[3] EÜT L 184, 17.7.1999, lk 23.

[4] ELT L xxx, xx.xx.xxxx, lk x.

[5] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab olema märgitud netosumma, st brutosumma pärast 25 % sissenõudmiskulude mahaarvamist.